b'\n_START_ARTICLE_\nBo\xc5\xbeena N\xc4\x9bmcov\xc3\xa1\n_START_PARAGRAPH_\nBo\xc5\xbeena N\xc4\x9bmcov\xc3\xa1 (s\xc3\xbcnninimi Barbora Novotn\xc3\xa1, hiljem Barbora Panklov\xc3\xa1; 4. veebruar 1820 Viin \xe2\x80\x93 21. jaanuar 1862 Praha) oli t\xc5\xa1ehhi kirjanik._NEWLINE_Barbara Panklov\xc3\xa1 kasvas \xc3\xbcles \xc4\x8cesk\xc3\xa1 Skalices. 1837. aastal abiellus ta endast 15 aastat vanema tolliametniku Josef N\xc4\x9bmeciga. 1840. aastatel tekkisisd tal kontaktid Praha intellektuaalide ning kirjanikega ja ta alustas kirjanduslikku tegevust._NEWLINE_Enamasti kirjutas ta k\xc3\xbclaeluainelisi jutustusi, muinasjutte ja lugusid lihtrahva elust. Bo\xc5\xbeena N\xc4\x9bmcov\xc3\xa1 peateos on 1855. aastal ilmunud jutustus "Babi\xc4\x8dka" ("Vanaema", eesti keeles 1970). Jutustuses luuakse autori vanaema idealiseeritud kuju._NEWLINE_Eesti keeles on ilmunud ka Bo\xc5\xbeena N\xc4\x9bmcov\xc3\xa1 muinasjutuvalimikud "Kuldt\xc3\xa4hekesed" (1970) ja "Kaval pojake" (1984).'